Diari Oficial de la Generalitat Valenciana


Sumari del DOGV 9701, del 10-10-2023 (2023/10829)

RESOLUCIÓ de 3 d'octubre de 2023, del director general de l'Institut Valencià de Cultura, per a la concessió de les subvencions per a ampliar i diversificar l'oferta cultural en àrees no urbanes a l'empara dels fons de Next Generation EU i el Mecanisme de recuperació i resiliència del Reglament UE 2021/241.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9701

Data del DOGV
:   10-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10505


Data del document
:   03-10-2023

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * Institut Valencià de Cultura
    * ajuda pública

RESOLUCIÓ de 3 d'octubre de 2023, del director general de l'Institut Valencià de Cultura, per a la concessió de les subvencions per a ampliar i diversificar l'oferta cultural en àrees no urbanes a l'empara dels fons de Next Generation EU i el Mecanisme de recuperació i resiliència del Reglament UE 2021/241. [2023/10780]  
Vista la Resolució de 23 de maig de 2023, de la Conselleria d'Educació, Cultura i Esport, per la qual s'aproven les bases reguladores i es convoquen en règim de concurrència competitiva les subvencions per a ampliar i diversificar l'oferta cultural en àrees no urbanes a l'empara dels fons de Next Generation EU i el Mecanisme de recuperació i resiliència del Reglament UE 2021/241 i es modifica el Pla estratègic de subvencions (DOGV 9603, 25.05.2023).  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per la comissió de valoració prevista en l'article 9 de la resolució de bases i la convocatòria abans esmentat, havent-se observat en tots els seus tràmits el procediment establit i d'acord amb l'acta de la reunió de data 3 d'agost de 2023.  
Vist l'informe de l'òrgan instructor en què consta que de la informació que es troba en el seu poder es desprén que els beneficiaris compleixen tots els requisits necessaris per a accedir-hi.  
De conformitat amb els criteris de valoració i la quantia individualitzada que es pot atorgar a cada entitat sol·licitant, segons el que disposen els articles 10 i 17 de la resolució de bases i la convocatòria de 23 de maig de 2023, de la consellera d'Educació, Cultura i Esport.  
  
De conformitat amb la resolució de la presidenta de l'Institut Valencià de Cultura de 31 de maig de 2023 (DOGV 9615, 12.06.2023), de delegació de competències en la direcció general de l'Institut Valencià de Cultura, vista la proposta de l'òrgan instructor, resolc:  
  
Primer. Concessió de les ajudes  
1. Aprovar la concessió de les subvencions per a ampliar i diversificar l'oferta cultural en àrees no urbanes, a l'empara dels fons de Next Generation EU i el Mecanisme de recuperació i resiliència del Reglament UE 2021/241, a les persones interessades i assignar a cada una la quantitat que s'especifica en l'annex I de la present resolució, per un import total d'1.375.071,18 euros a càrrec del crèdit previst en la secció 09, entitat 00769, de la línia de subvenció S8620000, «Revaloració de les indústries culturals».  
2. Denegar la concessió de les subvencions per a ampliar i diversificar l'oferta cultural en àrees no urbanes, a l'empara dels fons de Next Generation EU i el Mecanisme de recuperació i resiliència del Reglament UE 2021/241, a les persones interessades i pels motius indicats en l'annex II de la present resolució.  
3. Aquestes ajudes s'atorguen en concepte de minimis i el seu règim aplicable és el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (Diari Oficial de la Unió Europea L 352, de 24.12.2013).  
4. Les entitats beneficiàries han de complir el que s'estableix en els articles 14, 15 i 19 de la Resolució sobre les obligacions dels beneficiaris, la justificació de la subvenció i la revocació i el reintegrament, respectivament.  
  
Segon. Recursos  
De conformitat amb el que s'estableix en els articles 112,123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46, de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de la direcció general de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la publicació en el DOGV.  
b) El recurs contenciós administratiu s'haurà de plantejar davant dels jutjats contenciosos administratius de València, en el termini de dos mesos a comptar des de l'endemà de la publicació en el DOGV.  
  
València, 3 d'octubre de 2023.- El director general de l'Institut Valencià de Cultura: Abelardo Guarinos Viñoles.